SPRÁVA ZO ZAHRANIČNEJ PRACOVNEJ CESTY
Č. 107/2015
1.  Účastník ZPC:
Mgr. Iveta Hermanovská, Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 15. - 17. 6. 2015, Centre Albert Borschette building, rue Froissart 36, Zasadnutie programového výboru pre Zdravie, demografické zmeny  a kvalitu života (SC 1) a tréning NCP SC1 v rámci projektu HNN 2.0,  spôsob financovania – náklady projektu, refundácia EK a CVTI SR. 
3.  Rámcový program pobytu:
Zasadnutie programového výboru pre Zdravie, demografické zmeny  a kvalitu života (SC1)  

1. Introduction
2. Approval of the draft agenda 
3. Approval of the summary records from the previous meeting 
4. Results of 2015 single-stage RTD
5. Impact assessment FP7 Theme Health– preliminary results
6. Work programme 2016/2017 - update
7. Update on other current issues
8. A.O.B.
9. End of the meeting

Tréning NCP SC1 v rámci projektu HNN 2.0

1. Welcome and introduction 
2.  Brief presentation of Horizon 2020 – Three Pillars 
3. The evaluation process in SC1 Horizon 2020 
3. First Evaluation Criterion: Scientific and Technological Excellence Lunch Break
4. Second Evaluation criterion: Impact Break
5. Third evaluation criterion: Implementation
6. Tricks and Tips for a good proposal
7. Q&A and closing remarks

4.  Stručný priebeh rokovaní, resp.  študijného pobytu:
Na zasadnutí programového výboru boli experti a delegáti informovaní o výsledkoch jednokolových výziev v rámci PHC-9 (podaných 5 návrhov projektov, doporučených na financovanie 1), PHC-15 (podaných 46 návrhov projektov, doporučených na financovanie 7) a PHC-33 (podaných 28 návrhov projektov, doporučených na financovanie 1). V rámci koordinačných aktivít HCO-6 bolo podaných 20 návrhov projektov, z toho 4 boli doporučené na financovanie, v rámci HCO-11 – ERA-NET-Neuron Cofund podaný 1 návrh projektu a financovaný 1 (účasť SR), ERA-NET – ERA-CVD zaoberajúci sa kardiovaskulárnymi chorobami (podané 2 návrhy projektov, doporučený na financovanie 1 s účasťou SR), koordinačný program podporujúci udržateľnosť a globalizáciu v rámci Spoločnej programovej iniciatívy pre neurodegeneratívne ochorenia (podaný 1 návrh projektu, doporučený na financovanie 1 s účasťou SR) a ERA-NET pre antimikrobiálnu rezistenciu (podaný a podporený 1 návrh projektu bez účasti SR). 
EK prezentovala predbežné výsledky posúdenia relevantnosti, účinnosti a efektívnosti projektov 7. rámcového programu v oblasti Zdravie – projekt sa začal v septembri 2014 a bude trvať 25 mesiacov. Závery: 
•	silná konzistentnosť medzi štruktúrou programu a cieľovými výskumnými činnosťami
•	dosiahnuté plánované percento úspešnosti pokrytia tém (98%)
•	 témy, ktoré neboli financované v začiatkoch 7. rámcového programu na základe uvedenie výziev so širším záberom boli financované v priebehu programu a efektívne znížili výskyt výskumných tém, ktoré neboli financované
•	projekty 7RP v oblasti Zdravie dopĺňali projekty z iných oblastí a naopak
•	z počtu 460 ukončených projektov bolo: 18 600 publikácií s faktorom dopadu 6.2
•	viac ako 90 % projektov malo aspoň 1 publikáciu (v pilieri 1 a 2 až 98 %)
•	integrované projekty – kľúčový generátor vedeckého poznania
•	pozitívny vzťah medzi závažnými výstupmi a veľkými projektami realizovanými inštitúciami vysokoškolského vzdelávania a verejnými orgánmi so sídlom v krajinách EU-15
•	taktiež malé a stredné výskumné aktivity s účasťou SME dosiahli pozoruhodné výstupy
•	kľúčové ciele boli dosiahnuté v 97%  projektov
•	koordinácia a štruktúra národných výskumných aktivít: pozitívny efekt v niektorých oblastiach, najmä vo výskume starnutia
•	inovačný dopad: takmer 40%  ukončených projektov v rámci prvých 2 pilierov programu obsahovalo realizované alebo plánované komercializačné aktivity
•	dopad na verejné zdravotníctvo: len ¼ projektov zamerané na EU/národnú/regionálnu prax dosiahla očakávaný dopad
Účastníkom boli prezentované jednotlivé aktualizácie Pracovného programu na roky 2016/2017 a bolo možné ich pripomienkovať v rámci diskusie. Dôležitou prejednávanou témou bolo, či pri výzvach v oblasti Zdravia bude dvojkolové hodnotenie projektov, ako to požadovali ČŠ a AK. SR podporovala túto pozíciu na zasadnutí Strategického výboru. EK nakoniec súhlasila s týmto návrhom, ktorý bude realizovaný v roku 2017. 
Na zasadnutí boli tiež poskytnuté aktuálne informácie týkajúce sa workshopu konzorcia „Európska personalizovaná medicína“, spolupráce v oblasti globálneho výskumu pre infekčné choroby (GLOPID-R) a eboly.
Prvé stretnutie projektu HNN 2.0 bolo zamerané na prípravu návrhov projektov vo výzvach v oblasti Zdravia. Účastníci stretnutia sa zoznámili so šablónou návrhu projektu, jednotlivými evaluačnými kritériami z praktického pohľadu, plánovaním nákladov a skúsenosťami úspešných partnerov v projektoch v oblasti Zdravia.
5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí programového výboru. Pripraviť národný program a stratégiu pre personalizovanú medicínu na Slovensku. Zapojiť SR v spolupráci s MŠVVaŠ SR do ERA-NET-u Implementácia strategickej agendy pre personalizovanú medicínu. 

6.   Prehľad prinesenej dokumentácie a miesto jej uloženia
Prezentácie z programového výboru budú dostupné v databáze EK CIRCABC a na intranete projektu HNN 2.0.
7.   Osobitne vyhodnotený očakávaný prínos ZPC
Neformálne stretnutie členov programového výboru, kde boli dohodnuté spoločné stanoviská 
a postupy k jednotlivým otázkam prerokovávaným na programovom výbore. Praktické
informácia pre písanie projektov v oblasti Zdravia budú použité na konzultáciách a informačných dňoch pre záujemcov o podávanie projektov.

8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 19. 6. 2015
								
Správu schválil:  prof. RNDr. Ján TURŇA, CSc., generálny riaditeľ  ......................................